Wêreld wat ons ken, het aangestap | Netwerk24
Wêreld wat ons ken, het aangestap
Deur Johann, Hendrina 09 April 2020 05:00
Dankie, Blou Willem, vir die klein lansie wat jy in jou rubriek (06.04) breek vir die posisie van gays en die verwysing na die NGK-sinode se fokus vir die volgende paar maande, naamlik om hom op kernsake toe te spits.
Sedert die Covid-19-virussiekte sy kloue in Suid-Afrika geslaan het en die inperking aan die gang is, is dit skokkend om die implikasies daarvan op ons samelewing te verwerk.
In ons familie is daar 'n paar gays, soos deur die Almagtige beskik. Omtrent almal was laas in die NGK tydens katkisasie in st. 9. Hulle praktiseer godsdiens soos hul Skepper dit voorskryf. Hulle besoek charismatiese kerke, waar hulle omarm en onvoorwaardelik aanvaar word sonder etikettering.
Saam met hulle vriende, gay of straight, word gekuier, partytjie gehou, sport gekyk en gespeel, die lewe geniet.
Goeie werk, huise smaakvol gedekoreer, kosmaak en belese. Party woon en werk oorsee.
So, dominees, ek hoop van harte dat julle dié moeilike tyd sal gebruik om oor jul sienings en oortuigings te besin en ná Covid-19 sal besef dat die wêreld soos ons hom ken aangestap het.